 బాహుబలి2 సినిమాకు ప్రేక్షకుల నుంచే కాక సినీ ప్రముఖుల నుంచి కూడా అభినందనలు వెల్లువెత్తుతున్నాయి. పలువురు సినీ ప్రముఖులు బాహుబలి2 సినిమాను దేశం గర్వించదగ్గ సినిమాగా కీర్తించారు. మహేష్ బాబు, జూనియర్ ఎన్టీఆర్, రాంగోపాల్ వర్మ, ప్రియాంకా చోప్రా, దర్శకుడు శంకర్, మంత్రి కేటీఆర్, కేంద్ర మంత్రి వెంకయ్య నాయుడు ఇలా పలువురు రాజమౌళి దర్శకత్వ ప్రతిభ అమోఘమని కొనియాడారు. అయితే సూపర్ స్టార్ రజనీకాంత్ ట్వీట్ ను మాత్రం రాజమౌళి జీవితాంతం గుర్తుంచుకుంటారు. దేశవిదేశాల్లో రజనీకాంత్కు ఉన్న ఫ్యాన్ ఫాలోయింగ్ గురించి ప్రత్యేకంగా చెప్పనక్కర్లేదు. అలాంటి స్టార్ ఒక తెలుగు సినిమాను, దర్శకుడిని అభినందించడం కచ్చితంగా ప్రత్యేకమే. బాహుబలి2 గురించి రజనీ ఓ ట్వీట్ చేశాడు. భారతీయ సినిమా గొప్పతనాన్ని చాటిన సినిమాగా రజనీ బాహుబలి2ను కీర్తించాడు. దేవుడి బిడ్డకు, సినిమా నిర్మాణానికి సహకరించిన అతని టీంకు తన శాల్యూట్ అంటూ ట్వీట్ చేశాడు. ఓ ఉత్తమ సినిమా చూసిన అనుభూతి కలిగిందని రజనీకాంత్ ట్వీట్ చేశాడు. ఈ ట్వీట్ కు రాజమౌళి స్పందించాడు. దేవుడు తనకు తానుగా ఆశీర్వదించాడని భావిస్తున్నానని జక్కన్న రిప్లై ఇచ్చాడు. తన టీం ఎప్పుడూ ఉన్నత స్థాయిలోనే ఉందని, అందువల్ల ప్రతీది తమకు చిన్నదిగానే కనిపించిందని రాజమౌళి ట్వీట్ చేశాడు.
 bahubali2 sinimaaku prekshakula nunche kaaka cinee pramukhula nunchi kuudaa abhinandanalu velluvettutunnaay. paluvuru cinee pramukhulu bahubali2 sinimaanu desham garvinchadagga sinimaga keertinchaaru. mahesh baabu, joonier ntr, rangopal varma, prianka chopra, darsakudu shankar, mantri ktr, kendra mantri venkayya nayudu ilaa paluvuru rajamouli darsakatva pratibha amoghamani koniyaadaaru. ayithe super star rajanikant tweet nu maatram rajamouli jeevitaantam gurtunchukuntaaru. desavidesallo rajaneekaantku unna fan phaloing gurinchi pratyekamgaa cheppanakkarledu. alanti star oka telugu sinimaanu, darsakudini abhinandinchadam kachitamgaa pratyekame. bahubali2 gurinchi rajanee oo tweet cheshaadu. bhaarateeya sinima goppatanaanni chaatina sinimaga rajanee bahubali2nu keertinchaadu. devudi biddaku, sinima nirmaanaaniki sahakarinchina athani teenku tana salute antuu tweet cheshaadu. oo uttama sinima chusina anubhooti kaligindani rajanikant tweet cheshaadu. ee tweet ku rajamouli spandinchaadu. devudu tanaku taanugaa aasiirvadimchaadani bhaavistunnaanani jakkanna ripli ichadu. tana teem eppuduu unnata sthaayiloonae undani, anduvalla prateedi tamaku chinnadigaane kanipinchindani rajamouli tweet cheshaadu.